Diari Oficial de la Generalitat Valenciana


Sumari del DOGV 3515, del 11-06-1999 (1999/5504)

DECRET 77/1999, d'1 de juny, del Govern Valencià, pel qual es transformen centres i s'autoritzen ensenyaments en la Universitat Politècnica de València.
--------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/06/01/77/dof/vci/html**

### Dades del document

Número de DOGV
:   3515

Data del DOGV
:   11-06-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/5504


Data del document
:   01-06-1999

Organisme emissor
:   Conselleria de Cultura, Educació i Ciència

Tipus de document
:   Decret

DECRET 77/1999, d'1 de juny, del Govern Valencià, pel qual es transformen centres i s'autoritzen ensenyaments en la Universitat Politècnica de València. [1999/M5504]
  
La Universitat Politècnica de València ha acordat sol·licitar la transformació de l'Escola Universitària de Gandia en Escola Politècnica Superior i l'autorització per a impartir el segon cicle de la llicenciatura de Ciències Ambientals.
  
El Consell Social de la Universitat Politècnica de València va aprovar la proposta de transformació de l'Escola Universitària de Gandia en l'Escola Politècnica Superior, i també la implantació del segon cicle dels ensenyaments que conduiran a l'obtenció del títol oficial de Llicenciat en Ciències Ambientals, que s'impartiran en el mencionat centre
  
El Consell d'Universitats va emetre un informe favorable sobre les propostes formulades per la universitat, i el Consell Interuniversitari de la Comunitat Valenciana en va tindre coneixements en la sessió que va tindre lloc el dia 22 de març de 1999.
  
Vist l'article 9 de la Llei Orgànica 11/1983, de 25 d'agost, de Reforma Universitària, el Reial Decret 557/1991, de 12 d'abril, sobre creació i reconeixement d'universitats i centres universitaris i el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura, Educació i Ciència, prèvia deliberació del Govern Valencià en la reunió del dia 1 de juny de 1999
  
DECRETE
  
Article 1
  
Es crea, en la Universitat Politècnica de València, l'Escola Politècnica Superior de Gandia, per transformació de l'Escola Universitària de Gandia.
  
Article 2
  
S'autoritza l'Escola Politècnica Superior de Gandia per organitzar i impartir els ensenyaments que conduiran a l'obtenció dels títols d'Enginyer Tècnic de Telecomunicació, en les especialitats de So i Imatge, Sistemes de Telecomunicació i Sistemes Electrònics, Enginyer Tècnic Forestal especialitats Explotacions Forestals i la diplomatura en Turisme, que fins la seua transformació impartia l'Escola Universitària de Gandia i els ensenyaments que corresponen al segon cicle de la llicenciatura de Ciències Ambientals.
  
Article 3
  
El conseller de Cultura, Educació i Ciència autoritzarà la posada en funcionament del segon cicle dels ensenyaments que conduiran a l'obtenció del títol oficial de Llicenciat en Ciències Ambientals, després que el Consell d'Universitats haja homologat el pla d'estudis corresponents.
  
Disposicions finals
  
Primera
  
Es faculta el conseller de Cultura, Educació i Ciència per dictar les disposicions necessàries per a l'aplicació i l'execució del que disposa este decret.
  
Segona
  
Este decret entrarà en vigor l'endemà de la publicació en el Diari Oficial de la Generalitat Valenciana.
  
València, 1 de juny de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS
  
e) CONCESSIÓ DE SUBVENCIONS ADMINISTRATIVES
  
Conselleria d'Ocupació, Indústria i Comerç


Còpia Permalink ELI